รัฐบาลไทย-ข่าวทำเนียบรัฐบาล-ปลัด สธ. นำประชุมสป.สัญจร จ.ลำปาง โชว์ผลงาน Smart Hospital / 3 หมอ / 1 จังหวัด 1 รพ. ยกระดับการดูแลสุขภาพชาวลำปาง เชื่อมโยงและทั่วถึง
วันอังคารที่ 28 มีนาคม 2566
ปลัด สธ. นําประชุมสป.สัญจร จ.ลําปาง โชว์ผลงาน Smart Hospital / 3 หมอ / 1 จังหวัด 1 รพ. ยกระดับการดูแลสุขภาพชาวลําปาง เชื่อมโยงและทั่วถึง
ปลัดกระทรวงสาธารณสุข นําทีมผู้บริหารส่วนกลาง ประชุมร่วมผู้บริหารส่วนภูมิภาคทั่วประเทศที่จังหวัดลําปาง เยี่ยมชมผลการพัฒนาระบบบริการสุขภาพ Smart Hospital โรงพยาบาลลําปาง, One Province One Hospital โรงพยาบาลเกาะคา และ 3 หมอ on cloud รพ.สต.นากวาง
ปลัดกระทรวงสาธารณสุข นําทีมผู้บริหารส่วนกลาง ประชุมร่วมผู้บริหารส่วนภูมิภาคทั่วประเทศที่จังหวัดลําปางเยี่ยมชมผลการพัฒนาระบบบริการสุขภาพSmart Hospital โรงพยาบาลลําปาง, One Province One Hospital โรงพยาบาลเกาะคา และ 3 หมอ on cloud รพ.สต.นากวาง ด้วยการบริหารทรัพยากร งบประมาณ บุคลากร อุปกรณ์ทางการแพทย์ ร่วมกันทั้งจังหวัดภายใต้ยุทธศาสตร์เดียวกัน ใช้เทคโนโลยีในการบริการ ดูแลประชาชนเชื่อมโยงตั้งแต่ระดับปฐมภูมิถึงระดับเชี่ยวชาญ ขยายบริการไปหาประชาชนอย่างทั่วถึง พร้อมมอบต้นกล้าพระศรีมหาโพธิ์จากกระทรวงสาธารณสุขให้ผู้บริหารทุกจังหวัดนําไปปลูกเป็นสิริมงคลแก่หน่วยงานและบุคลากร
วันนี้ (28 มีนาคม 2566) ที่ห้องประชุมมหาวิทยาลัยราชภัฏลําปาง จังหวัดลําปาง นพ.โอภาส การย์กวินพงศ์ปลัดกระทรวงสาธารณสุข เป็นประธานการประชุมสํานักงานปลัดกระทรวงสาธารณสุขสัญจร ครั้งที่ 2/2566 มีผู้บริหารระดับสูงและหน่วยงานระดับกองในส่วนกลางและผู้บริหารหน่วยงานส่วนภูมิภาคร่วมประชุมประมาณ 800 คน พร้อมทั้งมอบต้นกล้าพระศรีมหาโพธิ์จากกระทรวงสาธารณสุข ซึ่งเป็นหน่อพันธุ์ของต้นพระศรีมหาโพธิ์ พุทธคยา ที่พระผู้มีพระภาคเจ้าได้เคยทรงใช้อาศัยและตรัสรู้พระอนุตรสัมมาสัมโพธิญาณเมื่อวันเพ็ญวิสาขมาศ ให้กับผู้บริหารทุกจังหวัด นําไปปลูกเป็นสิริมงคลแก่หน่วยงานและให้บุคลากรได้มีโอกาสกราบสักการะ
นพ.โอภาสกล่าวว่า โรงพยาบาลลําปาง โรงพยาบาลเกาะคา และรพ.สต.นากวาง ได้เปิดพื้นที่ให้ผู้บริหารทั้งส่วนกลางและส่วนภูมิภาคได้แลกเปลี่ยนเรียนรู้การพัฒนาระบบบริการสุขภาพ ที่มีการบริหารจัดการทรัพยากรเงิน คน ของ ร่วมกันทั้งจังหวัด ภายใต้ยุทธศาสตร์เดียวกัน เพื่อให้เกิดความคุ้มค่าและเกิดประโยชน์สูงสุด ตามหลักการ “1 จังหวัด 1 หน่วยบริการ” (One Province One Hospital) โดยโรงพยาบาลลําปางซึ่งเป็นโรงพยาบาลศูนย์ ได้นําเทคโนโลยีมาใช้ในการบริการแผนกต่างๆ จนปัจจุบันเป็น Smart Hospital อาทิ OPD/IPD Paperless บันทึกข้อมูลสุขภาพ การตรวจ การรักษา จ่ายยา ด้วยระบบดิจิทัล, Smart ER เชื่อมต่อข้อมูลผู้ป่วยออนไลน์ ติดตามอาการรวดเร็ว อุปกรณ์เครื่องมือแพทย์จําเป็นครบครัน พร้อมระบบความปลอดภัยสําหรับเจ้าหน้าที่ผู้ปฏิบัติงาน เช่น ห้องปฏิบัติการฟื้นคืนชีพความดันลบ และยังขยายผลไปถึงส่วนงานสนับสนุนเป็น Smart Office 100% ลดการใช้กระดาษและหมึกได้ปีละ 3.2 ล้านบาท นอกจากนี้ ยังเป็นหลักในการพัฒนาศักยภาพโรงพยาบาลชุมชน 12 แห่งในจังหวัดให้สามารถจัดบริการเฉพาะทางต่างๆ ได้มากขึ้น ตามแผนระยะ 5 ปี (2565-2569) เช่น ตรวจคลื่นเสียงสะท้อนหัวใจ(Echocardiogram) ตรวจเอกซเรย์คอมพิวเตอร์ (CT Scan) หน่วยดูแลโรคหลอดเลือดสมอง เป็นต้น โดยในปี 2566ได้สนับสนุนเงินบํารุงให้กับโรงพยาบาลชุมชน 5 แห่ง และสํานักงานสาธารณสุขจังหวัดลําปาง ปรับปรุงภูมิทัศน์ อาคารสถานที่ และพัฒนาระบบบริการ รวม 80 ล้านบาท
นพ.โอภาสกล่าวต่อว่า ในส่วนของโรงพยาบาลเกาะคา ซึ่งเป็นโรงพยาบาลชุมชนแม่ข่าย ขนาด 120 เตียง รองรับประชาชนในโซนเหนือและกลางของจังหวัดลําปาง 9 อําเภอ ได้รับการสนับสนุนจากโรงพยาบาลลําปางในการขยายศักยภาพการบริการต่อเนื่อง ช่วยลดความแออัดในโรงพยาบาลศูนย์ลําปางได้อย่างมาก ปัจจุบันให้บริการเฉพาะทางได้ 11 สาขา มีการนําระบบเทคโนโลยีดิจิทัลมาใช้ในการให้บริการ อาทิ การตรวจสอบสิทธิ์ ลงทะเบียน ตรวจวัดสัญญาณชีพ ติดตามสถานะการรักษา และกําลังพัฒนาศักยภาพด้านศัลยกรรมระบบประสาทและสมอง มีหน่วยดูแลโรคหลอดเลือดสมองและผู้ป่วยกึ่งวิกฤติ รวมทั้งเป็นSmart ER ครบวงจร โดยมีเป้าหมายจะพัฒนายกระดับจากโรงพยาบาลชุมชนแม่ข่ายเป็นโรงพยาบาลทั่วไปขนาดเล็ก ในปี 2569 ขณะที่การบริการปฐมภูมิตามนโยบาย 3 หมอ มีการเพิ่มพูนทักษะและสนับสนุนการทํางานของทีมหมอครอบครัวต่อเนื่อง เชื่อมต่อการทํางานผ่านระบบ cloud เพื่อเป้าหมายสร้างความรอบรู้ด้านสุขภาพให้กับประชาชนอย่างยั่งยืน โดยปัจจุบันมีทีมหมอครอบครัวทั้งหมด 59 ทีม
******************************* 28 มีนาคม 2566